Wellah ala xemsin n duru, arusubur yeqqar-as: Bla Rebbi ad d-ɣlint meyya duru. Ruḥ keččini fru-ten.Bu, yers-d ɣur-sen Lḥaǧ Mbarek, yenna-as i xali Ḥsen: _D’abord ad as-tefkeḍ meyya duru i Si Muḥend Crif.tesliḍ neɣ……ipi ad txellṣeḍ lqehwa i lɣaci akk i d-yeddan di lkaṛ. Seg ṣbeḥ terẓiḍ-d iqerray-nneɣ, ṣafi ad tent-a-n ɣur-k ali bu settalaff, ipi ad as-tefkeḍ xemsin n duru i urusubur. Yenṭeq ɣer urusubur, yenna-s: _Ṣava akkagi? winna iwala xali Ḥsen, ad d-yessuffeɣ tnac n meyya u xemsin deg yiwet n teswa)t.Yenna-as: _Akka-gi cava.yenna-as Lḥaǧ Mbarek i Xali Ḥsen: _Alih, xelleṣ! Yenna-as xali Ḥsen: _Ur ttxelliṣeɣ ara, i d abord si Muḥend Crif mačči d ṭṭbib, yenna-as Lḥaǧ Mbarek: _Teḥrem yemma-k ara k-)ebbiɣ ad tedduḍ alamma d tizi wezzu, dɣa yewwet-it ɣer deffir n umgaṛḍ, yerfed-it am wakken ara trefdeḍ amcic. Xali Ḥsen iwala ulac tarewla, yekkes-d tapurtfit a Sidi di lǧib-is ixelleṣ. Ipi lkaṛ ikemmel abrid ɣer Tizi wezzu, Xali Ḥsen, netta yerra ifassen-is ɣer deffir, yewwet aqamum-is ɣer zdat, wa iɣerreb, wa icerreq, ya wili, ya wili.